IND vs SA 3rd Test: కెప్టెన్‌గా అరుదైన రికార్డ్‌పై కన్నేసిన కోహ్లి
Samayam Telugu| Oct 18, 2019, 01.55 PM IST
India's Virat Kohli bats during second cricket test match between India and Sou...
దక్షిణాఫ్రికాతో గత ఆదివారం ముగిసిన రెండో టెస్టు మ్యాచ్‌లో డబుల్ సెంచరీతో దశాబ్దాల రికార్డ్‌ల్ని కనుమరుగు చేసిన భారత కెప్టెన్ విరాట్ కోహ్లీ.. కెప్టెన్‌గా అరుదైన రికార్డ్‌పై తాజాగా కన్నేశాడు. రాంచీ వేదికగా శనివారం నుంచి మూడో టెస్టు మ్యాచ్ ప్రారంభంకానుండగా.. ఈ మ్యాచ్‌లో విరాట్ కోహ్లీ సెంచరీ సాధిస్తే..? క్రికెట్ ప్రపంచంలో కెప్టెన్‌గా అత్యధిక శతకాలు బాదిన రెండో బ్యాట్స్‌మెన్‌గా నిలవనున్నాడు.
Read More: భారత్‌పై రాంచీ టెస్టు‌కి కొత్త వ్యూహంతో సఫారీలు
పుణె టెస్టులో సెంచరీ మార్క్‌‌తో కెప్టెన్‌గా 19వ శతకాన్ని నమోదు చేసిన విరాట్ కోహ్లీ.. ఆస్ట్రేలియా దిగ్గజ కెప్టెన్ రిక్కీ పాంటింగ్ (19 సెంచరీలు) సరసన నిలిచాడు. ఈ జాబితాలో దక్షిణాఫ్రికా మాజీ కెప్టెన్ గ్రేమ్ స్మిత్ 25 శతకాలతో అగ్రస్థానంలో కొనసాగుతుండగా.. ప్రస్తుతం పాంటింగ్‌తో కలిసి రెండో స్థానంలో ఉన్న కోహ్లీ.. రాంచీ టెస్టులో సెంచరీతో పాంటింగ్‌ని వెనక్కి నెట్టేయాలని ఆశిస్తున్నాడు. అప్పుడు రెండో స్థానంలో కోహ్లీ మాత్రమే ఉండనున్నాడు.
Read More: రాంచీ టెస్టుకి ధోనీ హాజరు.. పిచ్‌‌పై స్పష్టత
భారత్, దక్షిణాఫ్రికా మధ్య ఇప్పటికే రెండు టెస్టులు ముగియగా.. టీమిండియా ఇప్పటికే 2-0తో సిరీస్‌ని కైవసం చేసుకుంది. దీంతో.. సిరీస్ చేజిక్కిన నేపథ్యంలో.. భారత క్రికెటర్లు స్వేచ్ఛగా చెలరేగిపోయే అవకాశం ఉంది. రాంచీ పిచ్ స్పిన్‌కి కలిసిరానుందనే వార్తలు టీమిండియాలో ఇంకా ఉత్సాహం నింపుతుండగా.. సఫారీలను పూర్తిగా ఒత్తిడిలోకి నెట్టేస్తున్నాయి.